Florida Florida 2010 floridani El Stato sołegià Ła Florida, da el 3 de marso 1845, el kostituise el 27° Stato dei Stati Unii de Amèrika; el ze el 4° Stato pi' popołozo e el 22° pi' estendesto de i USA. Ła capa el nome da el ajetivo in łéngua spañoła ke el sta par "infiorada"; el termine el ze sta sièlto in kuanto sta rejon ła ze stada deskoerta inte el periodo de Paskua, camà, apunto in spañol, . Ła ze camada anka "Stato de el sołe" . Ła se kata inte ła parte meridional de i Stati Unii; in bona parte ła korisponde a ła omonima penìzoła. El teritorio el se estende da el łiveło de el mar a 'na altitudine masima de 105 m; ła parte sentral de el Stato ła ze okupada da łe Everglèiż: un enorme palù ke el ze 'na de łe pi' famoze atrative turistege. Kavedal de el Stato ła ze ła sità de Tałehàsi; ła sità pi' granda ła ze keła de Jeksonvil ko sirka 820.000 abitanti, invese ła area metropułitana pi' granda ła ze kela de Maiemi. El Stato el ze rapresentà a ła Kamera de i Rapresentanti da 25 deputai. Ła pena de morte ła vien ezeguia par mezo de pontura letałe o karega ełètrega.